Държавен вестник, бр. 62, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  62
РЕШЕНИЕ № 669
ОТ 7 АВГУСТ 2012 Г.
за предоставяне на концесия за добив на под­
земни богатства по чл. 2, ал. 1, т. 3 от Закона 
за подземните богатства – природен газ, от 
находище „Каварна Изток“, разположено в 
континенталния шелф и изключителната 
икономическа зона на Република България 
в Черно море
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства, чл. 95е, ал. 1 от 
Закона за концесиите във връзка с чл. 71 от 
Закона за подземните богатства и мотивирано 
предложение на министъра на икономиката, 
енергетиката и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет – експлоатация на подземни богатства 
по чл. 2, ал. 1, т. 3 от Закона за подземните 
богатства – природен газ, представляващи 
изключителна държавна собственост, от 
находище „Каварна Изток“, разположено 
в континенталния шелф и изключителната 
икономическа зона на Република България в 
Черно море, който се извършва със средства 
на концесионера и на негов риск.
2. Определя концесионна площ с размер 3,97 
кв. км, която съвпада с площта на находище 
„Каварна Изток“ и е индивидуализирана с 
координатите на точки от № 1 до № 6 в ге­
одезическа система WGS84/UTM35 съгласно 
приложението.
3. Определя срок на концесията 6 години. 
Началният срок на концесията е датата на 
влизане в сила на концесионния договор.
4. Концесионният договор влиза в сила от 
датата, на която са изпълнени и двете посо­
чени по-долу условия:
4.1. влизане в сила на решение по оцен­
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземните богатства 
по т. 1, или на решение, с което е преценено 
да не се извършва ОВОС, постановено по 
реда на глава шеста от Закона за опазване на 
околната среда (ЗООС), и чл. 31 от Закона за 
биологичното разнообразие (ЗБР);
4.2. предоставяне на банковата гаранция 
по т. 8.1.1.
5. Определя за концесионер „Мелроуз 
Рисорсиз“ – ООД, Люксембург – титуляр на 
Удостоверение за търговско откритие № 0434 
от  29 юни 2011 г., издадено от министъра на 
икономиката, енергетиката и туризма.
6. Концесията да се осъществява при след­
ните условия:
6.1. Добивът на подземното богатство 
по т. 1 се осъществява след съгласуване с 
министъра на икономиката, енергетиката и 
туризма на проектите и плановете по т. 7.2.4, 
изготвени съобразно с мерките и препоръките 
от оценка на въздействието върху околната 
среда (ОВОС)/преценката за необходимостта 
от ОВОС или въз основа на мерките и усло­
вията по последващо решение на компетент­
ния орган по опазване на околната среда, в 
случай че са изменени основни параметри на 
инвестиционното предложение или добив на 
природен газ над 500 000 куб. м на денонощие.
6.2. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, човешкото здраве, 
защитените със закон територии и обекти, 
културните ценности, националната сигурност, 
отбраната на страната и обществения ред.
6.3. Правата и задълженията по концесия­
та да не се прехвърлят на трети лица, освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по 
предоставената концесия в съответствие с 
установените технически и технологични 
стандарти;
6.4.3. да спазва указанията, давани от 
министъра на икономиката, енергетиката и 
туризма при съгласуване на проектите.
6.5. Концесионерът да не разкрива и да 
не предоставя на трети лица придобитата 
геоложка и техническа документация и ин­
формация, свързана с обекта на концесия, без 
изрично писмено съгласие от министъра на 
икономиката, енергетиката и туризма.
6.6. За осъществяване на правата и из­
пълнение на задълженията по концесията 
не се изискват задължителни и/или трайни 
подобрения в находището.
7. Определя основните права и задължения 
по концесията, както следва:
7.1. Основни права на концесионера:
7.1.1. да добива природен газ от находи­
щето по т. 1;
7.1.2. право на собственост върху добити­
те за срока на концесията подземни богат­
ства – природен газ;
7.1.3. да извършва за своя сметка всички 
необходими дейности, свързани с добива, 
включително допроучване в границите на 
находище „Каварна Изток“, складиране, пре­
работка, транспорт и продажба на подземните 
богатства по т. 1;